**Р Е Ш Е Н И Е № ПВ-20-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Изграждане на автосервиз, автомивка, ТИР паркинг, складови и административни сгради, шоурум, заведение за обществено хранене и ведомствена бензиностанция”,** в имот № 66915.30.31, с. Скутаре, Община Марица е започнала с внасяне в Регионалната инспекция по околната среда и водите – Пловдив на уведомление за инвестиционно предложение (вх. № ОВОС-11/08.01.2016г.) от Възложителя: **„ВАСТО“ ООД, ЕИК:115846103,**

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-11/14.01.2016г. от Възложителя е изискано предоставянето на следната допълнителна информация:

- Да се изясни начин на водоснабдяване и заустване на отпадъчни води на подобект Автомивка.

- Да се представи писмено съгласие на „ВиК“ ЕООД Пловдив за предоставяне на водни количества за тази дейност или в случай на изграждане на сондажен кладенец **-**  да се уточни дълбочина, проектни параметри и местоположение на водовземното съоръжение.

На основание чл.5, ал.4 от Наредбата за ОВОС е определен срок до един месец след получаване на писмото за предоставяне на допълнителната информация.

Писмото е изпратено на Възложителя с обратна разписка, от която е видно, че същото е получено на 15.01.2016г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** **„Изграждане на автосервиз, автомивка, ТИР паркинг, складови и административни сгради, шоурум, заведение за обществено хранене и ведомствена бензиностанция”,** в имот № 66915.30.31, с. Скутаре, Община Марица с Възложител: **„ВАСТО” ООД**

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 07.06.2016г.**

*Директор на РИОСВ - Пловдив*

Боева експерт